Wusmuž

Wusmuž je serbska hudźbna skupina, kotraž hraje wšelakore stile, předewšěm rock, pop, ska a reggae. Wona wobsteji z hudźbnikow Marko Njek, Marek Rjelka, Florian Jurenc, Beno Šołta a Jan Čórlich a załoži so w lěće 2004 na póstnicy w tehdyšej „Bjesadźe“ w Budyskim Serbskim domje.

W dźesać lětach su spisali tójšto swójskich serbskich spěwow, wot kotrychž je Z tobu najpopularniši na swjedźenjach. 2013 su z podpěru Załožby za serbski lud prěnju tačel produkowali a wudali.

 Diskografija 
 2013: Naš (Załožba za serbski lud)

 Wotkaz 
 Wubrane spěwy na reverbnation.com

Kategorija:Serbska hudźbna skupina
Kategorija:Załožene 2004